
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 274 

5 Μαρτίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση πολεοδομικής μελέτης της έκτασης του Αυ¬ 
τόνομου Οικοδομικού Οργανισμού Αξιωματικών 
στο Δήμο Αλεξανδρούπολης Ν. Έβρου. 1 

Χαρακτηρισμός ως διατηρητέου κτιρίου που βρίσκε¬ 
ται στην περιοχή Πατήσια επί της οδού Ιεροσολύ¬ 
μων 25 του ρυμοτομικού σχεδίου Αθηνών και καθο¬ 
ρισμός ειδικών όρων και περιορισμών δόμησης αυ¬ 
τού . 2 


ΑΠΟΦΑΣΕΙ Σ 

Αριθ. 9457 (1) 

Έγκριση πολεοδομικής μελέτης της έκτασης του Αυτό¬ 
νομου Οικοδομικού Οργανισμού Αξιωματικών στο Δή¬ 
μο Αλεξανδρούπολης Ν. Έβρου. 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 44,124,141,142,143 (παρ. 
2), 149,154, 243, 248, 249, 250 και 255 του από 14.7.99 
π.δ/τος "Κώδικας Βασικής Πολεοδομικής Νομοθεσίας (Δ' 
580), όπως τα άρθρα 243, 248, 249, 250 και 255 τροπο¬ 
ποιήθηκαν μετά άρθρα 4, 5, 6, 7 και 13 αντίστοιχα του Ν. 
2831/2000 «Τροποποίηση των διατάξεων του Ν. 1577/ 
1985 «Γενικός Οικοδομικός Κανονισμός» και άλλες πολε- 
οδομικές διατάξεις» (Α' 140). 

2. Τις διατάξεις της παρ.18 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), όπως αυτό 
προστέθηκε με το άρθρο 27 του Ν. 2081/1992 (Α’ 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α’ 38). 


4. Τις διατάξεις της παρ. 25β του άρθρου 13 του Ν. 
3212/31.12.2003 «Άδεια δόμησης, πολεοδομικές και 
άλλες διατάξεις θεμάτων αρμοδιότητας Υπουργείου 
Περιβάλλοντος, Χωροταξίας και Δημοσίων Έργων» (Α' 
308). 

5. Τις διατάξεις της 53586/6312/14.7.1988 απόφασης 
του Αναπληρωτή Υπουργού Περιβάλλοντος, Χωροταξίας 
και Δημοσίων Έργων «Εγκριση προδιαγραφών πολεοδό¬ 
μησης εκτάσεων που ανήκουν σε οικοδομικούς συνεται¬ 
ρισμούς και οικοδομικούς οργανισμούς» (Β’ 534). 

6. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β'1484/31.10.2001). 

7. Τις διατάξεις του από 29.5.2002 Π.Δ/γματος « Καθο¬ 
ρισμός Ζώνης Οικιστικού Ελέγχου, κατώτατου ορίου κα¬ 
τάτμησης και λοιπών όρων και περιορισμών δόμησης 
στην εκτός εγκεκριμένου ρυμοτομικού σχεδίου και εκτός 
ορίων οικισμώνπρούφιστάμενωντου έτους 1923 στηνπε- 
ριοχή του δήμου Αλεξανδρούπολης και της τέως κοινότη¬ 
τας Μάκρης (Ν. Έβρου) και έγκριση σχεδίου ανάπτυξης 
περιοχών δεύτερης κατοικίας (ΣΧΑΠ) του ίδιου Δήμου 
(494/Δ). 

8. Τις διατάξεις της παρ. 2α του άρθρου 9 του Ν. 3044/ 
27.8.2002 «Μεταφορά Συντελεστή Δόμησης και ρυθμί¬ 
σεις άλλων θεμάτων αρμοδιότητας Υπουργείου Περιβάλ¬ 
λοντος Χωροταξίας και Δημοσίων Έργων «.(Α 197). 

9. Τις διατάξεις της 78372/5714/19.9.94 απόφασης του 
Υπουργού Περιβάλλοντος Χωροταξίας και Δημοσίων Έρ¬ 
γων «Χωροθέτηση και οικιστική καταλληλότητα της έκτα¬ 
σης του Αυτόνομου Οικοδομικού Οργανισμού Αξιωματι¬ 
κών στην Κοινότητα Μάκρης Νομού Έβρου». 

10. Την 23292/2004,συμβολαιογραφική πράξη ενώπιον 
της συμβολαιογράφου Αθηνών Αικ. Σαίνη - Πανοπούλου 
παραχώρηση και μεταβίβαση στο δήμο της οικοδομήσι¬ 
μης έκτασης και των κοινοχρήστων - κοινωφελών και ειδι¬ 
κών χρήσεων χώρων. 

11. Τις 20/1997,11/2001 και 54/2004 γνωμοδοτήσεις του 
Δημοτικού Συμβουλίου Αλεξανδρούπολης. 

12. Τις 179/2000 και 24/2004 γνωμοδοτήσεις του 
Κεντρικού Συμβουλίου Χωροταξίας Οικισμού και Περι¬ 
βάλλοντος. 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζου¬ 
με: 

Άρθρο 2 

Εγκρίνεται το πολεοδομικό σχέδιο της έκτασης του Αυ¬ 
τόνομου Οικοδομικού Οργανισμού Αξιωματικών στο Δή¬ 
μο Αλεξανδρούπολης Νομού Έβρου, η οποία αποτελεί 
την περιοχή με στοιχείο 1 β του από 29-5-2002 π.δ/τος (Δ 
492) με τον καθορισμό οικοδομήσιμων χώρων,οδών, 
πεζοδρόμων,κοινοχρήστων χώρων,χώρου πλατείας, ιε¬ 
ρού ναού, αναψυκτηρίου, εμπορικού κέντρου, βρεφονη¬ 
πιακού σταθμού, δημοτικού σχολείου - νηπιαγωγείου,χώ¬ 
ρων παιδικής χαράς, στάθμευσης αυτοκινήτων (Ρ) όπως 
οι ρυθμίσεις φαίνονται στο σχετικό χρωματισμένο πρω¬ 
τότυπο διαγράμμα σε κλίμακα 1:1000,που θεωρήθηκε α¬ 
πό τον Προϊστάμενο της Διεύθυνσης Τοπογραφικών Ε¬ 
φαρμογών με την 9457 /2004 πράξη του και που αντίτυπό 
του σε φωτοσμίκρυνση δημοσιεύεται με την παρούσα α¬ 
πόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα,ο 
πολεοδομικός κανονισμός της παραπάνω περιοχής, της 
οποίας το πολεοδομικό σχέδιο εγκρίνεται με το άρθρο 2 
της παρούσας. 

Άρθρο 3 

1. Στους οικοδομήσιμους χώρους που χαρακτηρίζονται 
στο διάγραμμα του άρθρου 1 με το στοχείο Ο.Τ. 1,3,4,5, 
6, 8, 9,11 και12 επιτρέπεται η χρήση μόνο κατοικίας. 

Άρθρο 4 

Στο πρόσωπο των οικοπέδων οικοδομημένωνή μη, που 
βρίσκονται στην περιοχή της οποίας εγκρίνεται το 
πολεοδομικό σχέδιο, επιβάλλεται προκήπιο πλάτους 
τριών (3) και τεσσάρων (4) μέτρων, όπως φαίνεται στο 
διάγραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων 
ορίζονται ως εξής: 

Α. Για τους οικοδομήσιμους χώρους με χρήση κατοι¬ 
κίας: 

1. Ελάχιστο πρόσωπο: Δέκα πέντε (15,00) μ. 

Ελάχιστο εμβαδόν: τριακόσια πενήντα (350,00) τ.μ. 

2. Μέγιστο ποσοστό κάλυψης των οικοπέδων: 

Τριάντα πέντε τοις εκατό (35%) της επιφάνειας τους. 

3. Συντελεστής δόμησης: Έξι δέκατα (0,6) με μέγιστο 
εμβαδόν δομημένης επιφάνειας ανά μερίδα διακόσια σα¬ 
ράντα (240,00) τ.μ. 

4. Μέγιστος αριθμός ορόφων των ανεγερθησομένων 
κτιρίων δύο (2,00), με μέγιστο ύψος αυτών επτάμισι (7,50) 
μέτρα. 

Β. Οι όροι και περιορισμοί δόμησης των κοινοφελών και 


ειδικών χρήσεων χώρων που καθορίζονται με το άρθρο 1 
της παρούσας ορίζονται ως εξής: 

α. Εμπορικό κέντρο 

- Μέγιστο ποσοστό κάλυψης: είκοσι τοις εκατό (20%) 
της επιφάνειας του χώρου. 

- Συντελεστής δόμησης: τρία δέκατα (0,3) 

- Μέγιστο επιτρεπόμενο ύψος των κτιρίων επτά (7,00) 
μέτρα. 

β. Αναψυ κτήριο 

- Μέγιστο ποσοστό κάλυψης δεκαπέντε τοις εκατό 
(15%) της επιφάνειας του χώρου. 

- Συντελεστής δόμησης: δεκαπέντε εκατοστά (0,15) 

- Μέγιστο επιτρεπόμενο ύψος των κτιρίων τέσσερα 
(4,00) μέτρα. 

γ. Βρεφονηπιακός Σταθμός - Δημοτικό Σχολείο. 

- Μέγιστο ποσοστό κάλυψης: πενήντα τοις εκατό (50%): 

- Συντελεστής δόμησης: τρία δέκατα (0,3) 

- Μέγιστο επιτρεπόμενο ύψοςτων κτιρίων επτάμισι 
(7,50) μέτρα. 

δ. Ιερός ναός 

- Μέγιστο ποσοστό κάλυψης: είκοσι τοις εκατό (20%) 
της επιφάνειας του χώρου. 

- Συντελεστής δόμησης: δύο δέκατα (0,2) 

- Μέγιστο ύψος του κτιρίου : έντεκα (11,00) μέτρα. 

Γ. Επί πλέον των ανωτέρω ισχύουν τα εξής: 

1. Απαγορεύεται η κατασκευή κτιρίων σε υποστηλώμα- 
τα (ρΝοίίε). 

2. Πάνω από το μέγιστο επιτρεπόμενο ύψος επιβάλλε¬ 
ται η κατασκευή στέγης με κεραμίδια βυζαντινού ή ρω¬ 
μαϊκού τύπου, σε ποσοστό τουλάχιστον 50% του περι¬ 
γράμματος της κάτοψης του κτιρίου με μέγιστο ύψος ε¬ 
νάμισι μέτρο και μέγιστη κλίση 30%. 

3. Απαγορεύεται η κατασκευή εξωστών συνεχόμενων 
σε δύο όψεις κτιρίων. 

4. Τα κουφώματα κατασκευάζονται από ξύλο ή σίδερο ή 
πλαστικοποιημένο αλουμίνιο. 

5. Το συμπαγές των περιφραγμάτων είναι μέγιστου ύ¬ 
ψους 0,50 μ. και σοβατισμένο χρώματος λευκού ή από εμ¬ 
φανή λιθοδομή. 

6. Η εγκατάσταση ηλιακών συλλεκτών επιτρέπεται μόνο 
εφ'όσον η συλλεκτική επιφάνεια ενσωματώνεται πλήρως 
στην επιφάνεια της στέγης ή του δώματος, το δε δοχείο 
αποθήκευσης βρίσκεται στο εσωτερικό του κτιρίου. 

7. Απαγορεύεται η τοποθέτηση επιγραφών και διαφημί¬ 
σεων στο δώμα ή πάνω από τις κατασκευές του δώματος 
καθώς και μέσα σε ακάλυπτους χώρους. Απαγορεύονται 
επίσης οι κάθετες επιγραφές στις προσόψεις των κτιρίων. 
Εξαιρούνται οι ενημερωτικού χαρακτήρα επιγραφές για 
την διευκόλυνση της κυκλοφορίας (πινακίδες) και της 
γνωστοποίησης της θέσης των κτιρίων δημοσίων ή κοι¬ 
νωφελούς σκοπού του οικισμού. 

8. Επιβάλλεται η εξασφάλιση δύο θέσεων στάθμευσης 
αυτοκινήτων ανά οικόπεδο. 

9. Για την έκδοση οικοδομικής άδειας απαιτείται προη¬ 
γούμενη έγκριση της ΕΠΑΕ. 

10. Μετά την έγκριση της Πολεοδομικής Μελέτης και 
πριν την υλοποίηση του σχεδίου επί του εδάφους απαι¬ 
τείται η έγκριση πλήρους μελέτης Περιβαλλοντικών Επι¬ 
πτώσεων (ΜΠΕ) σύμφωνα με τις ισχύουσες διατάξεις. 

11. Επιβάλλεται η φύτευση των ακαλύπτων χώρων των 
ιδιωτικών οικοπέδων και των κοινοχρήστων χώρων. 


Άρθρο 6 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 9628 (2) 

Χαρακτηρισμός ως διατηρητέου κτιρίου που βρίσκεται 
στην περιοχή Πατήσια επί της οδού Ιεροσολύμων 25 
του ρυμοτομικού σχεδίου Αθηνών και καθορισμός ει¬ 
δικών όρων και περιορισμών δόμησης αυτού. 

Η ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τος της από 14.7.1999/Δ' 580), όπως 
ανπκαταστάθηκε με την παρ. 2 του άρθρου 3του Ν. 2831/ 
2000 «Τροποποίηση των διατάξεων του Ν. 1577/1985 «Γε¬ 
νικός Οικοδομικός Κανονισμός» και άλλες πολεοδομικές 
διατάξεις» (Α’ 140). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ¬ 
θηκε με το άρθρο 27 του Ν. 2081/1992 {Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 2469/ 
1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας καιΔημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακοΰ επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Το 52243/24.12.2003 έγγραφα Γ.Γ. ΥΠΕΧΩΔΕ. 

6. Την από 22.9.03 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών για την οποία τηρήθηκε ήδη διαδικασία κοινοποίη¬ 
σης του άρθρου 3 παρ. 2 του Ν. 2831/2000. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Αθηνών στην περιοχή 
Πατήσια και ειδικότερα επί της οδού Ιεροσολύμων 25 φε- 
ρόμενο ως ιδιοκτησία Αριστείδη Κόρδα και Παρασκευής 
Ιωακειμίδου όπως φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:1000 που 
θεωρήθηκε από τον Προϊστάμενο της Διεύθυνσης Τοπο¬ 


γραφικών Εφαρμογών με την 9628/04 πράξη του και που 
αντίτυπο του σε φωτοσμίκρυνση δημοσιεύεται με την πα¬ 
ρούσα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με αυτό μεταγενέστερες 
προσθήκες όχι όμως και τα πάσης φύσεως καθ’ ύψος ή 
κατ’ επέκταση προσκτίσματα που αλλοιώνουν το αρχικό 
κτίριο. 

Ο καθορισμός των προσκτισμάτων αυτών που αλλοιώ¬ 
νουν το αρχικό κτίριο πραγματοποιείται από την Επιτρο¬ 
πή Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και δια- 
κοσμητικών στοιχείων του, όσο και του κτιρίου συνολικά, 
πλην των προσκτισμάτων ή των στοιχείων του κτιρίου για 
τα οποία η Ε.Π.Α.Ε. έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λόγους λειτουργικούς του προτεινό- 
μενου να χαρακτηρισθεί ως διατηρητέο κτίριο, εφόσον 
δεν αλλοιώνεται ο αρχιτεκτονικός χαρακτήρας του και 
δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. Επιτρέπεται μόνο η τοποθέτηση επιγραφών 
μικρών διαστάσεων που πληροφορούν για τη χρήση των 
χώρων του κτιρίου. 

6. Αιτήσεις για προσθήκη στο ως διατηρητέο κτίριο α- 
ποστέλλονται από την πολεοδομική υπηρεσία, στην αρ¬ 
μόδια Υπηρεσία του Υπουργείου Περιβάλλοντος Χωρο¬ 
ταξίας και Δημοσίων Έργων, με γνώμη της Ε.Π.Α.Ε., για 
ειδικές ρυθμίσεις, σύμφωνα με τις διατάξεις του άρθρου 
4 (παρ. 2) του Ν. 1577/1985 (Α’ 210), όπως τροποποιήθη¬ 
κε με την παρ. 2 του άρθρου 3του Ν. 2831/2000 (Α' 140), 
εφόσον δεν παραβλάπτεται το διατηρητέο κτίριο και ο 
χώρος που το περιβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται έγκριση της Ε.Π.Α.Ε. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

